b'\n_START_ARTICLE_\nHeikki Tiitola\n_START_PARAGRAPH_\nHeikki Tiitola (3. elokuuta 1874 Kangasala \xe2\x80\x93 18. syyskuuta 1952) oli tamperelainen rakennusmestari. H\xc3\xa4nen vanhempansa olivat maanviljelij\xc3\xa4 Kaarlo Tiitola ja Maria Kristiina Uotila. Tiitola valmistui 1895 rakennusmestariksi teollisuuskoulusta._NEWLINE_Tiitola oli Tampereen kaupungin kunnallisraatimies 1926\xe2\x80\x931944, Tampereen rahatoimikamarin j\xc3\xa4sen 1913\xe2\x80\x931918 ja kaupunginvaltuuston j\xc3\xa4sen 1921\xe2\x80\x931926. H\xc3\xa4n sai kunnallisneuvoksen arvon 1930._NEWLINE_Tiitolan tuotanto k\xc3\xa4sitt\xc3\xa4\xc3\xa4 julkisia rakennuksia ja yksityisi\xc3\xa4 asuintaloja. Tiitolalla oli my\xc3\xb6s merkitt\xc3\xa4v\xc3\xa4 kunnallispoliittinen ura Tampereen kaupunginvaltuustossa. Heikki Tiitolan pojat Risto, Martti, Jaakko, Matti ja Jussi pelasivat j\xc3\xa4\xc3\xa4kiekon SM-sarjaa Ilveksess\xc3\xa4 ja muissa seuroissa.'